ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1993 αναφορικά για την κοινοτική χρηματοδοτική ενίσχυση της σχετικής με την αναζήτηση καταλοίπων έρευνας του κοινοτικού εργαστηρίου αναφοράς Rijksinstituut voor Volksgezondheid en Milieuhygiene Bilthoven, Κάτω Χώρες (93/459/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνοτροφικό τομέα (1), όπως τροποποιήθηκε τελευταία από την οδηγία 92/119/ΕΟΚ (2), και ιδίως το άρθρο 28, Εκτιμώντας: ότι, σύμφωνα με το άρθρο 1 στοιχείο β) της απόφασης 91/664/ΕΟΚ του Συμβουλίου της 11ης Δεκεμβρίου 1991 σχετικά με τον καθορισμό των κοινοτικών εργαστηρίων αναφοράς για την αναζήτηση καταλοίπων ορισμένων ουσιών (3), το Rijksinstituut voor Volksgezondheid en Milieuhygiene Bilthoven, Κάτω Χώρες ονομάζεται εργαστήριο αναφοράς για την ανίχνευση των καταλοίπων που εμφαίνονται στο παράρτημα Ι, ομάδες Α.Ι και ΑΙΙ της οδηγίας 86/469/ΕΟΚ του Συμβουλίου (4)- ότι όλες οι αρμοδιότητες του εργαστηρίου αναφοράς προσδιορίζονται στο άρθρο 1 της απόφασης του Συμβουλίου 89/187/ΕΟΚ της 6ης Μαρτίου 1989 για τον καθορισμό των εξουσιών και των όρων λειτουργίας των κοινοτικών εργαστηρίων αναφοράς που προβλέπει η οδηγία 86/469/ΕΟΚ σχετικά με την εξέταση των ζώων και του νωπού κρέατος για την παρουσία καταλοίπων (5)- ότι πρέπει, συνεπώς, να προβλεφθεί η χορήγηση κοινοτικής χρηματοδοτικής ενίσχυσης προς το κοινοτικό εργαστήριο αναφοράς ώστε το τελευταίο αυτό να μπορέσει να εκπληρώσει τις αρμοδιότητες τις προβλεπόμενες στην ως άνω σχετική απόφαση- ότι σε πρώτη φάση η κοινοτική χρηματοδοτική ενίσχυση πρέπει να δοθεί για χρονικό διάστημα ενός έτους- ότι θα ακολουθήσει επανεξέταση με σκοπό την παράταση πριν από τη λήξη της αρχικής περιόδου- ότι θα συναφθεί σύμβαση μεταξύ της Ευρωπαϊκής Οικονομικής Κοινότητας και εκάστου των εργαστηρίων τα οποία ονομάστηκαν κοινοτικά εργαστήρια αναφοράς για την ανίχνευση ορισμένων καταλοίπων- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η Κοινότητα χορηγεί χρηματοδοτική ενίσχυση στο εργαστήριο αναφοράς Rijksinstituut voor Volksgezondheid en Milieuhygiene Bilthoven, Κάτω Χώρες, όπως προβλέπεται στο άρθρο 1 της απόφασης 91/664/ΕΟΚ μέχρι ποσού 400 000 Ecu. Άρθρο 2 1. Για την εκπλήρωση των στόχων του άρθρου 1, η Επιτροπή συνάπτει σύμβαση εξ ονόματος της Ευρωπαϊκής Οικονομικής Κοινότητας με το εργαστήριο αναφοράς. 2. Ο γενικός διευθυντής της γενικής διεύθυνσης γεωργίας εξουσιοδοτείται να υπογράψει τη σύμβαση εκ μέρους της Επιτροπής των Ευρωπαϊκών Κοινοτήτων. 3. Η σύμβαση για την οποία ο λόγος στο άρθρο 1 είναι διάρκειας ενός έτους. 4. Η προβλεπόμενη στο άρθρο 1 χρηματοδοτική ενίσχυση καταβάλλεται στο εργαστήριο αναφοράς σύμφωνα με τους όρους της σύμβασης τους προβλεπόμενους στην παράγραφο 1. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 26 Ιουλίου 1993.

[Source: multi_eurlex | Tokens: 2657]